《乡贡进士三山王士奇大父母挽诗二首 其一》
明代·黄仲昭

良玉堪瑚琏，宏材中栋梁。云衢淹素志，旅梦熟黄粱。

书阁芸香散，吟坛草色荒。贤孙高擢第，应是庆源长。

作者简介：（1435—1508）明福建莆田人，名潜，号退岩居士，以字行。成化二年进士。授编修。以直谏被杖，谪湘潭知县，又改南京大理评事。后以亲不逮养，遂不出。弘治初起江西提学佥事。久之乞归，日事著述，学者称未轩先生。有《未轩集》、《八闽通志》等。